ᱠᱟᱱᱯᱩᱨ ᱟᱱᱣᱟᱨᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ

ᱠᱟᱱᱯᱩᱨ ᱟᱱᱣᱟᱨᱜᱚᱸᱡᱽ ᱫᱚ ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱠᱟᱱᱯᱩᱨ ᱱᱚᱜᱚᱨ ᱦᱚᱱᱚᱛ ᱨᱮᱱᱟᱜ ᱫᱚᱥᱟᱨ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾

ᱵᱮᱱᱟᱣ ᱟᱨ ᱱᱚᱠᱥᱟ
ᱱᱚᱣᱟ ᱨᱮ ᱯᱮᱭᱟ ᱯᱞᱮᱴᱯᱷᱚᱨᱢ ᱢᱮᱱᱟᱜᱼᱟ ᱾ ᱵᱨᱤᱴᱤᱥ ᱨᱟᱡᱽ ᱚᱠᱛᱚ ᱨᱮ ᱱᱚᱣᱟ ᱫᱚ ᱵᱮᱱᱟᱣ ᱞᱮᱱᱟ ᱾ ᱱᱚᱣᱟ ᱨᱮᱱᱟᱜ ᱢᱩᱬ ᱵᱷᱚᱵᱚᱱ ᱨᱮ ᱢᱤᱫᱴᱟᱹᱝ ᱢᱟᱨᱟᱝ ᱜᱷᱩᱲᱤ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱯᱷᱚᱨᱨᱩᱠᱟᱵᱟᱫᱽ-ᱠᱟᱱᱯᱩᱨ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱒᱐᱐᱖ ᱥᱮᱨᱢᱟ ᱫᱷᱟᱹᱨᱤᱡ ᱱᱚᱣᱟ ᱫᱚ ᱢᱤᱫᱴᱟᱹᱝ ᱢᱤᱴᱚᱨ-ᱜᱮᱡᱽ ᱥᱴᱮᱥᱚᱱ ᱛᱟᱦᱮᱸ ᱠᱟᱱᱟ ᱾ ᱒᱐᱐᱖ ᱥᱮᱨᱢᱟ ᱨᱮ ᱨᱮᱞ ᱢᱚᱱᱛᱨᱤ ᱞᱟᱞᱩ ᱯᱨᱚᱥᱟᱫᱽ ᱭᱟᱫᱚᱵᱽ ᱫᱚ ᱞᱚᱠᱷᱱᱚᱣ ᱥᱮᱫ ᱵᱨᱚᱰ-ᱜᱮᱡᱽ ᱨᱮᱞᱣᱮ ᱞᱟᱭᱤᱱ ᱞᱮᱠᱟᱛᱮ ᱱᱚᱣᱟ ᱞᱟᱭᱤᱱ ᱫᱚᱭ ᱵᱚᱫᱚᱞ ᱞᱮᱫᱟ ᱾ ᱯᱩᱭᱞᱩ ᱥᱴᱮᱥᱚᱱ ᱥᱩᱯᱷᱤᱰᱮᱠᱴᱚᱨ ᱢᱟᱹᱱ ᱵᱷᱤ.ᱮᱱ. ᱯᱟᱱᱰᱮ ᱛᱟᱦᱮᱸ ᱠᱟᱱᱟᱭ ᱾ ᱒᱐᱐᱘ ᱥᱮᱨᱢᱟ ᱨᱮ ᱢᱚᱛᱷᱩᱨᱟ ᱥᱮᱫ ᱛᱮ ᱢᱤᱫᱴᱟᱹᱝ ᱵᱨᱚᱰ-ᱜᱮᱡᱽ ᱞᱟᱭᱤᱱ ᱦᱚᱸ ᱵᱮᱱᱟᱣ ᱮᱱᱟ ᱾

ᱥᱮᱵᱟ
ᱠᱟᱱᱯᱩᱨ ᱟᱱᱣᱟᱨᱜᱚᱸᱡᱽ, ᱠᱟᱱᱯᱩᱨ ᱥᱮᱱᱴᱨᱟᱞ ᱨᱮ ᱫᱟᱵᱟᱣ ᱠᱚᱢ ᱞᱟᱹᱜᱤᱫ ᱛᱮ ᱞᱚᱠᱷᱱᱚᱣ-ᱠᱟᱱᱯᱩᱨ ᱥᱟᱵᱽ-ᱟᱨᱵᱟᱱ ᱨᱮᱞᱣᱮ ᱨᱮᱱᱟᱜ ᱴᱨᱮᱱ ᱥᱮᱵᱟ ᱮᱢᱚᱜᱼᱟ ᱾ ᱥᱴᱮᱥᱚᱱ ᱠᱷᱚᱱ ᱔᱕ ᱜᱚᱴᱟᱝ ᱴᱨᱮᱱ ᱦᱤᱡᱩᱜᱼᱟ ᱾ ᱛᱤᱱᱟᱹᱜ ᱜᱟᱱ ᱢᱮᱢᱩ ᱴᱨᱮᱱ ᱠᱚ ᱱᱚᱸᱰᱮ ᱠᱷᱚᱱ ᱮᱛᱚᱦᱚᱵᱚᱜᱼᱟ ᱾ ᱠᱟᱱᱯᱩᱨ ᱟᱱᱣᱟᱨᱜᱚᱸᱡᱽ ᱫᱚ ᱱᱤᱛᱚᱜ ᱱᱟᱶᱟ ᱫᱤᱞᱞᱤ, ᱢᱚᱛᱷᱩᱨᱟ, ᱟᱜᱽᱨᱟ, ᱡᱚᱭᱯᱩᱨ, ᱜᱳᱨᱟᱠᱷᱯᱩᱨ, ᱪᱷᱟᱯᱨᱟ, ᱯᱟᱴᱱᱟ, ᱠᱚᱞᱠᱟᱛᱟ ᱮᱢᱟᱱ ᱮᱢᱟᱱ ᱥᱴᱮᱥᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱱᱤᱛᱚᱜ ᱠᱟᱱᱯᱩᱨ ᱟᱱᱵᱟᱨᱜᱚᱸᱡᱽ ᱨᱟᱡᱚᱥᱛᱷᱟᱱ ᱟᱨ ᱯᱩᱨᱩᱵᱽ ᱥᱤᱧᱚᱛ ᱨᱮᱱᱟᱜ ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾

ᱟᱨᱦᱚᱸ ᱧᱮᱞ ᱢᱮ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱠᱟᱱᱯᱩᱨ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱯᱨᱚᱭᱟᱜᱽᱨᱟᱡᱽ ᱨᱮᱞᱣᱮ ᱦᱟᱹᱴᱤᱧ